open-index/open-wikipedia-markdown huggingface dataset:
יחסי ספרד–פרו

[ממוזער|נשיא פרו מרטין ויסקרה נפגש עם ראש [ממשלת ספרד פדרו סאנצ'ס במדריד, 2019]]
**יחסי ספרד–פרו** הם היחסים הדו-צדדיים בין פרו וספרד.

## היסטוריה
לבני האינקה, שהקימו את האימפריה שלהם במאה ה-15, יצא מוניטין עולמי כבעלי תרבות מרתקת וייחודית להם. לאחר שפרנסיסקו פיסארו, נציג הכיבוש ההיספני, תפס את השלטון ב-1533, הפכה פרו לנקודה מרכזית עבור משלחות כיבוש ומשלחות מתיישבים מספרד, ומאירופה בכלל. מהנמלים שלה יוצאו סחורות לספרד וכשהגיע המשנה למלך ספרד הוא קבע את מקום מושבו בלימה.

בתחילת המאה ה-19 החל תהליך שחרורן של מדינות דרום אמריקה מהשלטון הקולוניאלי הספרדי. חוסה דה סן מרטין ארגן צבא שכבש את ארגנטינה, צ'ילה ופרו. ב-28 ביולי 1821 הוכרזה עצמאותה של פרו אך רק בשנת 1824, לאחר הניצחון של הגנרל אנטוניו חוסה דה סוקרה נגד הספרדים בקרב אייקוצ'ו, סולקו המלוכנים סופית ופרו מימשה את ריבונותה על כל שטחה. בין השנים 1864–1866 התחוללה מלחמת איי צ'ינצ'ה בין ספרד לבין פרו וצ'ילה, שהסתיימה בנסיגת הספרדים והכרה בעצמאותה של פרו.

במהלך מלחמת האזרחים בספרד (1936–1939), שגרירות פרו במדריד אירחה למעלה מ-370 מבקשי מקלט ספרדיים ואזרחים פרואנים שניסו לעזוב את המדינה. מכיוון שהשגרירות אירחה אזרחים ספרדים, כוחות הממשלה הציבו חיילים בכניסה לשגרירות פרו ולקונסוליה כדי להבטיח שהם יתפסו את כל אזרחי ספרד המנסים לברוח מהשגרירות. כתוצאה מכך הוציאה ממשלת פרו מכתב המגנה את הממשלה הספרדית. בשל היחסים המתוחים בין שני העמים בפרק זמן זה, פרו וספרד ניתקו את היחסים הדיפלומטיים במרץ 1938, אולם כאשר הגנרל פרנסיסקו פרנקו. עלה לשלטון, שתי המדינות כוננו מחדש את היחסים הדיפלומטיים בפברואר 1939. ביוני 1939 שתי המדינות פתחו מחדש את שגרירויותיהן בבירות זו אצל זו, בהתאמה.

במהלך השנים חתמו פרו וספרד על הסכמים רבים כגון: הסכמים בנושא תחבורה אווירית ויחסי סחר (1954); הסכם לאזרחות כפולה (1959); הסכם ביטוח לאומי (1964) ושיתוף פעולה תרבותי (1967).

בנובמבר 1978 ביקר חואן קרלוס הראשון, מלך ספרד בפרו, הראשון במדינה. מאז, בני משפחת המלוכה הספרדית ופקידי הממשלה ביקרו בפרו בהזדמנויות רבות. בשנת 1991 ערך נשיא פרו אלברטו פוג'ימורי ביקור ממלכתי רשמי בספרד, הראשון של ראש המדינה הפרואני.

בשנת 2018 פליפה השישי, מלך ספרד, נפגש עם נשיא פרו מרטין ויסקרה, שיזם ביקור ממלכתי בו שתי המדינות חיזקו את יחסיהן עם סדר יום שלם של מגעים מוסדיים, כלכליים, חברתיים, ביטחוניים ותרבותיים. שני המנהיגים הביעו את רצונם להמשיך ולחזק את "הרגע המצוין" של היחסים בין שתי המדינות.

## יחסי סחר
בשנת 2017 הסתכם המסחר בין פרו לספרד בשלושה מיליארד אירו. הייצוא העיקרי של פרו לספרד כולל: נחושת, אבץ, סרטנים קפואים ופירות ים, פירות וירקות. הייצוא העיקרי של ספרד לפרו כולל: מכונות, ציוד חשמלי, ציוד למכונות בנייה ופלדה. חברות רבות לאומיות ספרדיות כגון Banco Bilbao Vizcaya Argentaria, בנקו סנטנדר, Mapfre, טלפוניקה וזארה פועלות בפרו. בשנת 2011 חתמה פרו על הסכם סחר חופשי עם האיחוד האירופי (הכולל את ספרד).

## נציגויות דיפלומטיות
ממוזער|שגרירות ספרד בלימה
* פרו מחזיקה בספרד שגרירות במדריד ו-10 קונסוליות בברצלונה, בילבאו, לאס פאלמאס דה גראן קנריה, מלאגה, פלמה דה מיורקה, סלמנקה, סנטה קרוס דה טנריפה, סביליה, ולנסיה וויגו.
* ספרד מחזיקה בפרו שגרירות בלימה ו-5 קונסוליות בארקיפה, קוסקו, איקיטוס, פיורה וטרוחיו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Boys Like You

**Boys Like You** (בעברית: **בנים כמוך**) הוא סינגל שהוקלט על ידי המוזיקאי האמריקאי וו איז פנסי, ביחד עם הזמרת-יוצרת האמריקאית מייגן טריינור והזמרת אריאנה גרנדה. השיר יצא לאור ב-23 בנובמבר 2015, על ידי חברת התקליטים ריפבליק רקורדס, כסינגל שלא מתוך אלבום.

השיר הגיע למקום ה-18 במצעד השירים מתחת להוט 100.

## רקע וכתיבה
השיר נכתב על ידי ג'ייק האגוד, ג'יי. אר. רותם, ג'ייסון גאנט ובוב דיפיירו והופק על ידי ג'יי. אר. רותם. ג'ייק האגוד הכיר את טריינור בנאשוויל כשהייתה בת 19 והשניים היו כותבי שירים. בשנת 2015 הוא חתם על חוזה הקלטות עם ביג משין רקורדס והוציא את הסינגל "Goodbye" ובהמשך את שיתוף הפעולה עם טריינור וגרנדה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.

## קבלה ביקורתית

## הצלחה מסחרית
השיר זכה להצלחה מסחרית מתונה ברחבי העולם. בשבוע בכורתו, הצליח להגיע למקום ה-18 במצעד השירים מתחת להוט 100, תוך שדורג במקום ה-26 במצעד השירים שבניו זילנד. במצעד השירים שבפולין זכה להצלחה מתונה גם כן, כאשר הגיע למקום ה-47 בלבד.

איגוד תעשיית ההקלטות הניו זילנדי העניק לשיר את תואר הזהב, על מכירות של למעלה מ-7,5000 עותקים במדינה.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מייגן טריינור
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי ג'יי. אר. רותם
קטגוריה:שירים שהופקו על ידי ג'יי. אר. רותם
קטגוריה:שירי דו-וופ
קטגוריה:וידאו קליפים מונפשים
קטגוריה:שירי להט"ב
קטגוריה:סינגלים בהוצאת ריפבליק רקורדס
תאה מוסה, מלכת פרתיה

**תֶאָה מוּסָה מִפַּרְתִיָּה** (פרסית: **شهبانو تئا موزا**) הייתה המלכה היחידה ששלטה באימפריה הפרתית. היא נולדה כשפחה באימפריה הרומית וניתנה כשי על ידי אוגוסטוס קיסר לפראטס הרביעי, מלך הפרתים.

בזמן קצר היא הפכה לחביבה בנשות המלך הפרתי ולאשתו הראשית (השאהבאנו). בשנת 2 לפנה"ס ביצעה הפיכה ועלתה לשלטון מעשי בקטסיפון ביחד עם בנה, פראטס החמישי כשליט שותף.

האצולה הפרתית התנגדה זמן רב לשלטונם של השניים ולאחר שבשנת 4 לספירה הסכים פראטס החמישי לפרוטקטורט רומאי בממלכת ארמניה העתיקה. על כן יצאו ראשי האצולה בהפיכת נגד אשר העלתה לשלטון את אורודס השלישי, מלך פרתיה והכריחה את תאה מוסה ובנה לסגת אל האימפריה הרומית. עם שובם נעלמו עקבותיהם של האם ובנה ולא נכתבו כתבים אודותיהם מאוחר יותר.

בהיסטוריה של איראן תאה מוסה היא אחת משלוש הנשים היחידות אשר שלטו בממלכת פרס, ביחד עם האחיות הסאסאניות בוראנ-דח'ת ואזרמי-דח'ת במהלך המאה ה-7 ולקראת נפילתה של האימפריה.

## קישורים חיצוניים

* 
קטגוריה:רומאים בתקופת הרפובליקה
קטגוריה:רומאים בתקופת הקיסרות
קטגוריה:האימפריה הפרתית
קטגוריה:מלכי האימפריה הפרתית
קטגוריה:נשים במאה ה-1 לפנה"ס
קטגוריה:נשים במאה ה-1
קטגוריה:שפחות
קטגוריה:מלכות בעת העתיקה
A Tori Kelly Christmas

***A Tori Kelly Christmas*** (בעברית: **חג המולד של טורי קלי**) הוא האלבום האולפן הרביעי של הזמרת-יוצרת האמריקאית טורי קלי. האלבום יצא לאור ב-30 באוקטובר 2020 על ידי חברות התקליטים קפיטול רקורדס וסקול בוי רקורדס.

האלבום קיבל מועמדות בטקס פרסי גראמי ה-64 בקטגוריה אלבום הפופ הווקאלי העממי הטוב ביותר.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חג המולד מ-2020
קטגוריה:אלבומי טורי קלי
קטגוריה:אלבומים באנגלית
קטגוריה:אלבומי חברת קפיטול רקורדס
Everytime (שיר של אריאנה גרנדה)

**Everytime** (בעברית: **בכל פעם**) הוא שיר של הזמרת-יוצרת האמריקאית אריאנה גרנדה, מתוך אלבום האולפן הרביעי שלה, Sweetener. השיר יצא לאור ב-17 באוגוסט 2018. את השיר כתבה גרנדה יחד עם סוואן קוטצ'ה ושני מפיקיו, מקס מרטין ואיליה סלמנזדה.

## התפתחות והרכב
אליאס לייט מרולינג סטון ציין כי "בהתחלה גרנדה מספקת ראפ סטקטו בלתי מתפשר, אך לפתע היא חוזרת לשירה רכה בביטוי "back to you" בסוף השורה; התוצאה היא כמו מתאגרף שמקבל סדרה של מכות אגרוף קצרות עם סנוקרת. כשעוד ועוד זמרי פופ נאלצים להתמודד עם טראפ, ההתמזגות המושגת ב"Everytime" מציעה להם דרך קדימה. מבחינה לירית, גרנדה שרה על להיות במערכת יחסים רעילה עם בן זוג לשעבר ועל איך היא לא יכלה להתגבר על מישהו אף על פי שהיא ידעה שזה לא בריא להמשיך להיות מעורבת. היא מביעה רגשות של תשוקה ותסכול במידה שווה והשיר מתייחס לסמים ואלכוהול, מה שהוביל כמה מעריצים לשער שהשיר רומז למערכת היחסים של גרנדה בעבר עם הראפר מק מילר.

בביקורת שלה, טיילור וות'רביי ממגזין בילבורד כינתה את השיר "קצבי". באוגוסט 2018, גרנדה שיתפה ברשתות החברתיות קטע קצר מאחורי הקלעים של הקלטת השיר, בו היא צוחקת תוך שהיא שרה בתגובה לאי יכולתו של מקס מרטין לשמור על ארשת פנים רצינית.

## ביקורת
בריטני ספנוס מרולינג סטון כינתה את השיר "בלדת פרידה יפהפייה ובעלת שיקוף עצמי". כריס דוויל מסטריאוגם ציין כי "אסתטיקת הטראפ-פופ בהחלט באה לידי ביטוי בהפקה התוססת של מקס מרטין ואיליה סלמנזדה". בביקורת שלו על השיר, ישראל דרמולה ממגזין ספין כתב: "שירי הפופ הטוב ביותר על אהבה גורמים לך לרצות להיות בתוכם, או לזכור אותם, או גורמים לך להרגיש שאתה חווה אותם, כל אלה מסופקים בתחילת ההפקה המנצנצת של 'everytime'." דרמולה החמיא בנוסף לשירה ה"טהורה" של גרנדה ולרגשותיה המשכנעים שניתן להזדהות איתם.

## קרדיטים וצוות
הקרדיטים לקוחים מאתר טיידל.
* אריאנה גרנדה – קולות, כתיבה
* מקס מרטין – הפקה, כתיבה, תכנות, בס, תופים
* איליה סלמנזדה – הפקה, כתיבה, תכנות, בס, תופים
* סוואן קוטצ'ה – כתיבה
* סם הולנד – טכנאי הקלטה, צוות אולפן
* קורי בייס – עוזר טכנאי הקלטה, צוות אולפן
* ג'רמי לרטולה – עוזר טכנאי הקלטה, צוות אולפן
* סרבן ג'ניאה – מיקסר, צוות אולפן
* ג'ון היינס – טכנאי מיקס, צוות אולפן

## הופעות
גרנדה הופיעה לראשונה עם השיר בסיבוב ההופעות The Sweetener Sessions . בשנת 2019 היא ביצעה גרסה מקוצרת של השיר בסיבוב ההופעות שלה Sweetener World Tour .

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי מקס מרטין
קטגוריה:שירים שנכתבו על ידי סוואן קוטצ'ה
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי מקס מרטין
קטגוריה:שירי פלטינה כפולה בברזיל
קטגוריה:שירי זהב באוסטרליה
יחסי איטליה–בלגיה

ממוזער|שגרירות בלגיה ברומא
**יחסי איטליה–בלגיה** הם יחסי החוץ בין הרפובליקה האיטלקית לממלכת בלגיה.

## סקירה כללית
במהלך ימי הביניים היו שתי המדינות חלק מהאימפריה הפרנקית, ולאחר מכן חלק מהאימפריה הרומית הקדושה. בשנת 1951, לאחר מלחמת העולם השנייה, היו שתי המדינות מהחברות המייסדות של קהילת הפחם והפלדה האירופית. בשנת 1957 הן היו שותפות לייסוד הקהילה הכלכלית האירופית, אשר היוו את הבסיס להקמת האיחוד האירופי מאוחר יותר.

כיום, שתי המדינות הן חברות מלאות באיחוד האירופי, בארגון האמנה הצפון-אטלנטית ובארגון לשיתוף פעולה ולפיתוח כלכלי. יש בערך 172,000 אנשים ממוצא איטלקי החיים בבלגיה.

## נציגויות דיפלומטיות
* איטליה מחזיקה בבלגיה שגרירות בבריסל ו-6 קונסוליות באנטוורפן, שרלרואה, גנט, לוון, ליאז' ואוסטנד.
* בלגיה מחזיקה באיטליה שגרירות ברומא ו-10 קונסוליות בבארי, קליארי, קטאניה, פירנצה, ג'נובה, מילאנו, נאפולי, טריאסטה, טורינו וונציה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
E Più Ti Penso

"**E Più Ti Penso**" (בעברית: "**ככל שאני חושב עליך יותר**") הוא סינגל שהוקלט על ידי המוזיקאי האיטלקי אנדראה בוצ'לי, ביחד עם הזמרת-יוצרת האמריקאית אריאנה גרנדה, מתוך אלבומו, *Cinema*. השיר יצא לאור ב-1 באוקטובר 2015, על ידי חברות תקליטים שונות ברחבי העולם, כסינגל הראשון מתוך האלבום.

השיר הגיע למקום הראשון במצעד השירים הדיגיטליים הקלאסיים.

## רקע וכתיבה

בחלק מהמקומות נקרא השיר "", תוך שהוא נכתב עבור הסרט הקולנועי "היו זמנים באמריקה". השיר שהוקלט על ידי השלישייה האיטלקית איל וולו בשנת 2010. כאשר יצא, היה זמין השיר בכל הפלטפורמות הדיגיטליות.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-19 מיליון השמעות.

## קבלה ביקורתית

## הצלחה מסחרית
השיר זכה להצלחה רבה בעיקר במצעדי הבילבורד הקלאסיים, כאשר כבש את פסגת מצעד השירים הדיגיטליים הקלאסיים. השיר יצא כסינגל על מנת לעזור בקידום אלבומו של בוצ'לי *Cinema*, שהפך בהמשך לאלבום הקלאסי השני המצליח ביותר בארצות הברית, על פי דירוג שנתי של מגזין הבילבורד.

הווידאו קליפ הרשמי של השיר פורסם ב-13 באוקטובר 2015, וזכה להצלחה כאשר צבר למעלה מ-48.5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1984
קטגוריה:סינגלים מ-2015
קטגוריה:שירי אריאנה גרנדה
קטגוריה:שירים באיטלקית
קטגוריה:שירים באנגלית
קטגוריה:שירים שהופקו על ידי דייוויד פוסטר
קטגוריה:דואטים
קטגוריה:סינגלים בהוצאת יוניברסל מיוזיק גרופ
לורדוזאורוס

**לורדוזאורוס** (שם מדעי: *Lurdusaurus*; פירוש השם: "לטאה כבדה") הוא סוג דינוזאור צמחוני הקרוב למשפחת ההדרוזאוריים שהיה קרובו של האורנוזאורוס. הוא התגלה במרכז הסהרה בטנרה שבניז'ר במשלחת מ-1965 של החוקר פיליפ טקה  שגילתה מספר ממצאים כולל של האורניתופוד המוזר. משמעות שמו מלטינית: "lurdus" - כבד ו-"saurus" - לטאה/זוחל. שם המין היחיד בסוג, *Lurdusaurus arenatus* פירושו: "arenatus" - חול, עקב הימצאו במדבר טנרה מכוסה הדיונות.

דינוזאור זה בחייו הגיע לגובה 2 מטרים, לאורך 9 מטרים ולמשקל של 5.5 טונות בממוצע. האצבעות שלו היו מכוסות ברפידות בדומה לאלה של גמלים, מבנה שהתאים לחציית מדבריות והוא היה בעל גפיים אחוריות כבדות מעט יותר מהקדמיות, מה שאומר שאולי נע על שתיים בעת סכנה. המבנה שלו לא הזכיר מאוד הדרוזאור אמיתי, אלא היה בעל גוף שטוח יחסית שהזכיר אנקילוזאור, והחוקר תומאס ר. הולץ הבן הציע שהיה חצי אמפיבי בדומה להיפופוטם.

בתקופה בה חי היה המדבר גשום בהרבה מכיום וכלכל יצורי מים שונים ביניהם דגים גדולים, דינוזאורים גדולים כמו הסוקומימוס, הניז'רזאורוס או האורנוזאורוס וכן התנינאי הענקי סרקוסוכוס שאולי היה טורפו לצד מיני קרכרודונטוזאוריים מקומיים.

## קישורים חיצוניים

קטגוריה:בעלי חיים שתוארו ב-1999
קטגוריה:טקסונים שתוארו בידי דייל ראסל
קטגוריה:דמויי הדרוזאורים
קטגוריה:דינוזאורים שחיו בקרטיקון תחתון באפריקה
קטגוריה:מאובני טקסונים שתוארו ב-1999
Adore

**Adore** (בעברית: **לְהַעֲרִיץ**) הוא סינגל שהוקלט על ידי המוזיקאי והמפיק המוזיקלי ההולנדי קשמיר קאט, ביחד עם הזמרת-יוצרת האמריקאית אריאנה גרנדה, מתוך אלבומו, *[[9 (אלבום של קשמיר קאט)|9]]*. השיר יצא לאור ב-3 באוקטובר 2015, על ידי חברות התקליטים פרינדס קיפ סיקרט ואינטרסקופ רקורדס, כסינגל מתוך האלבום.

השיר הגיע למקום ה-93 במצעד הבילבורד הוט 100.

## רקע וכתיבה
ב-3 במרץ 2015 המפיק הנורווגי קשמיר קאט הוציא את הסינגל "Adore", כולל שירה של הזמרת האמריקאית אריאנה גרנדה, כסינגל המוביל מתוך אלבום הבכורה שלו. שיתוף הפעולה בין השניים הגיע לאחר שקשמיר קאט השתתף בהפקת שירים באלבומה השני של גרנדה *[[My Everything]]*, בו גם קיבל קרדיט של אמן אורח בשיר "Be My Baby".

השיר נכתב על ידי קנת' "בייביפייס" אדמונדס, ג'רמיה פלטון, מגנוס אוגוסט הויברג, בנג'מין לוין, פדר לוסנגארד, עמר מאליק ודריל סימונס והופק על ידי קשמיר קאט, לידו ובני בלנקו. במגזין *[[USA Today]]* דורג השיר כאחד מ-50 השירים הטובים ביותר שיצאו בשנת 2015, תוך שהופנתה כלפיו ביקורת חיובית.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-43 מיליון השמעות.

## הרכב מוזיקלי וסגנון
השיר מתואר כשיר אלקטרוני איטי ומתגבר בהדרגה המשלב אלמנטים של R&B, הבנוי על מקצבים מודגשים וסינתיסייזרים. במהלך השיר חוזרת גרנדה שוב ושוב על הצליל הווקאלי "ma-ma-ma-ma-ma". השיר מציג את קולה של גרנדה כמרכיב המרכזי ביצירה.

מילות השיר עוסקות בקשר רומנטי ובאינטימיות בין שני בני זוג המעדיפים להישאר יחד במקום לצאת.

## קבלה ביקורתית

## הצלחה מסחרית
השיר זכה להצלחה כאשר הצליח להיכנס למצעד הבילבורד הוט 100, שם התברג במקום ה-93 בשיאו. בנוסף לכך, הוא התברג במקום ה-27 במצעד השירים האורבניים של פלנדריה. את השיר ביצעו השניים לראשונה במהלך סיבוב ההופעות השני של גרנדה, "The Honeymoon Tour".

הווידאו קליפ הרשמי של השיר פורסם ב-2 במרץ 2015, וזכה להצלחה כאשר צבר למעלה מ-16.1 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי בייביפייס
קטגוריה:שירים שנכתבו על ידי בני בלנקו
קטגוריה:שירים שהופקו על ידי בני בלנקו
קטגוריה:שירים שהופקו על ידי קשמיר קאט
קטגוריה:שירי לפידים
קטגוריה:שירים על מיניות
קטגוריה:סינגלים בהוצאת אינטרסקופ רקורדס
ליקורינוס

**ליקורינוס** (שם מדעי: *Lycorhinus*; משמעות שמו: "חוטם זאב") הוא סוג של דינוזאור בעל אגן דמוי-עוף ממשפחת ההטרודונטוזאוריים שחי במשך תחילת היורה שלפני 197 מיליון שנה באפריקה.

המאובנים שלו התגלו ב-1924 בתצורת אליוט  שבכף התקווה הטובה, דרום אפריקה והוגדרו בידי החוקר סידני ה. הוטון (Sidney H. Haughton). בתצורה זו התגלו דינוזאורים מוקדמים מתחילת היורה כמו המסוספונדילוס, המלנורוזאורוס, הלסוטוזאורוס והאאוסקלוזאורוס, וכן קרוביו ההטרודונטוזאורוס והאבריקטוזאורוס. האחרון נחשב בתחילה לחלק מסוג זה, אך הועבר לסוג נפרד ב-1975.

דינוזאור זה היה קטן יחסית, באורך של 1.2 מטר לרבות הזנב והיה בעל לסתות חזקות עם ניבים ארוכות בקדמת הלסת, מהם קיבל את שמו מהוטון. עם זאת הויטון סבר שמדובר בסוג של קיינודונט דמוי-כלב כשלבסוף הסתבר שהיה קרוב יותר להטרודונטוזאורוס.

למרות המראה המפחיד של ניביו הוא כנראה היה אוכל שורשים וצמחייה דומה או לפחות אוכל כל ולא טורף.

## קישורים חיצוניים

קטגוריה:הטרודונטוזאוריים
קטגוריה:דינוזאורים שחיו ביורה תחתון באפריקה
קטגוריה:מאובני טקסונים שתוארו ב-1924
Over and Over Again

"**Over and Over Again**" (בעברית: "**שוב ושוב**") הוא סינגל שהוקלט על ידי המוזיקאי והמפיק המוזיקלי ההולנדי נייתן סייקס, ביחד עם הזמרת-יוצרת האמריקאית אריאנה גרנדה, מתוך אלבומו, *Unfinished Business*. השיר יצא לאור ב-18 באוקטובר 2015, בעוד הגרסה עם גרנדה יצאה לאור ב-15 בינואר 2016.

השיר הגיע למקום הראשון במצעד שירי הדאנס קלאב.

## רקע וכתיבה

השיר נכתב על ידי נייתן סייקס, הרמוני סמואלס, כרמן ריס ומייג'ור ג'ונסון פינלי והופק על ידי סייקס וסמואלס. סייקס ביצע את השיר ב-22 בנובמבר 2015, במהלך תוכנית הטלוויזיה "The X Factor". בהמשך, הוא ביצע אותו במהלך תוכנית הטלוויזיה "לייט לייט שואו", עם ג'יימס קורדן וביצע גרסה שלו ביחד עם לואיזה ג'ונסון.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-43 מיליון השמעות.

## קבלה ביקורתית

## הצלחה מסחרית
הגרסה המקורית של השיר ללא אריאנה גרנדה הגיעה למקום השישי במצעד הסינגלים הסקוטי, למקום השמיני במצעד הסינגלים הבריטי, ולמקום השני במצעד שירי האינדי של חברת המצעדים הרשמית. הגרסה עם גרנדה הפכה ללהיט וזכתה להצלחה במצעדי הבילבורד, תוך שכבשה את פסגת מצעד שירי הדאנס קלאב.

האודיו הרשמי של השיר פורסם ב-15 בינואר 2016, וזכה להצלחה כאשר צבר למעלה מ-14.3 מיליון צפיות.

## מיקומי שיא
### גרסה רגילה

### גרסת הדואט

## היסטוריית יציאות לאור

## קישורים חיצוניים

## הערות שוליים

קטגוריה:שירי 2015
קטגוריה:סינגלים מ-2015
קטגוריה:סינגלים מ-2016
קטגוריה:שירי אריאנה גרנדה
קטגוריה:שירים באנגלית
קטגוריה:בלדות משנות ה-2010
קטגוריה:בלדות פופ
Leave It Beautiful

***Leave It Beautiful*** (בעברית: "**עזוב את זה יפה**") הוא אלבום הבכורה של הזמרת-יוצרת הנורווגית אסטריד אס. האלבום יצא לאור ב-16 באוקטובר 2020, על ידי חברות התקליטים יוניברסל ווירג'ין EMI. מתוך האלבום יצאו שלושה סינגלים.

## רשימת רצועות

## מיקומי שיא

### מצעדים שנתיים

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי אלקטרופופ
קטגוריה:אלבומי חברת יוניברסל מיוזיק גרופ
לוקווזאורוס

**לוקווזאורוס** (שם מדעי: ***Lukousaurus***) הוא סוג של זוחל קדום שחי במשך היורה התחתון שלפני 196.5 עד 189.5 מיליון שנה. מאובניו התגלו בתצורת לופנג  שביונאן, סין, והוא הוגדר ב-1940 בידי החוקר הסיני יאנג ג'ונגג'יין. משמעות שמו הוא: "הלטאה של גשר לוגו ", הידוע גם כ"גשר מרקו פולו" מדרום לבייג'ינג, אתר תקרית גשר מרקו פולו שהחלה את מלחמת סין–יפן השנייה. הסוג הכיל מין בודד - *Lukousaurus yini*.

סוג זוחל זה ידוע מגולגולת קשיחה עם שיניים מחודדות שהשתייכו לטורף. ככל הנראה היה זה דינוזאור תרופוד שאולי השתייך לקבוצת הצרטוזאוריה. חוקרים אחרים רואים בו זוחל דמוי-תנין מהקבוצה פסאודוסוכיה, אשר חי על היבשה. עם זאת ממבנה הלסת הוא לבטח היה שייך לקבוצה הגדולה ארכוזאורומורפה.

על פי הגולגולת היה זה זוחל קטן יחסית באורך של 2 מטרים, גובה 80 סנטימטרים בכתפיים ומשקל של 30 קילוגרם בקירוב. מבנה שיניו מרמזות שהיה טורף בעל עוצמת נשיכה חזקה.

## קישורים חיצוניים

קטגוריה:צרטוזאוריה
קטגוריה:דינוזאורים שחיו ביורה תחתון באסיה
Time (שיר של דונלד גלובר)

"**Time**" (בעברית: "**זמן**") הוא סינגל שהוקלט על ידי המוזיקאי והראפר האמריקאי דונלד גלובר, תחת שם הבמה שלו צ'ילדיש גמבינו, ביחד עם הזמרת-יוצרת האמריקאית אריאנה גרנדה, מתוך אלבומו, *3.15.20*. השיר יצא לאור ב-27 במרץ 2020, על ידי חברת התקליטים RCA רקורדס, כסינגל הראשון מתוך האלבום.

השיר הגיע למקום ה-21 במצעד השירים של ניו זילנד.

## רקע וכתיבה

השיר נכתב על ידי דונלד גלובר, די ג'יי דהי, לודוויג גורנסון, צ'וקוודי הודג' ושרה אהרונס והופק על ידי גלובר, די ג'יי דהי, גורנסון והודג'. השיר זכה לביקורות חיוביות מטעם מבקרי המוזיקה, תוך שכינו אותו כ"מדהים". חלק ממבקרי המוזיקה טענו כי הלחן שלו יכול לגרום לו להפוך ללהיט.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.

## קבלה ביקורתית

## הצלחה מסחרית
השיר זכה להצלחה מתונה ברחבי העולם, אם כי היה לאחד משיריה היחידים של גרנדה שלא הצליחו להיכנס למצעד הבילבורד הוט 100. בניו זילנד זכה להצלחה כאשר הצליח להגיע למקום ה-21 במצעד השירים הרשמי של המדינה. על מנת לעזור בקידום שלו, נשלח השיר לרדיו להיטים עכשוויים שבממלכה המאוחדת.

האודיו הרשמי של השיר פורסם ב-22 במרץ 2020, וזכה להצלחה מתונה גם כן, כאשר צבר למעלה מ-1.4 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירים באנגלית
קטגוריה:שירים על זמן
קטגוריה:בלדות משנות ה-2020
בוגאטי בוליד

**בוגאטי בוליד**, באנגלית: **Bugatti Bolide**, היא מכונית-על מתוצרת יצרנית הרכב הצרפתית **[[בוגאטי]]**. הבוגאטי בוליד הוצגה ב-28 באוקטובר 2020 ונחשבת לאחת ממכוניות הכביש המהירות ביותר שיוצרו אי-פעם עם מהירות מרבית של כ-. עם זאת, לפי בוגאטי, הבוליד נועדה למסלולי מרוצים בלבד. הבוליד היא מכונית ספורט בתצורת מכונית קופה, אשר הורכב בה מנוע מרכזי בתצורת W16 בעל הספק של . פירוש השם le bolide בצרפתית הוא "מכונית המירוץ" ואכן, הבוליד תוכננה לשבור שיאי מהירות, הן במסלולי המרוצים והן בישורת.

הייצור החל באוגוסט 2021 אך ייצור סדרתי של כ-40 יחידות יחל רק ב-2024 במחיר של 4 מיליון אירו למכונית. בפסטיבל הרכב ה-36 שנערך בספטמבר 2021 זכתה הבוליד בתואר "מכונית-העל היפה ביותר".
ממוזער|מבט אחורי-צדדי

## מפרט הנדסי ונתונים טכניים

המנוע של הבוגאטי בוליד הוא מנוע מרכזי בנפח 8.0 ליטרים (7,993 סמ"ק) בעל 4 מגדשי טורבו ו-16 צילינדרים בתצורת W, ומפיק כ-. המנוע הוא גרסה משופרת של מנוע ה-W16.4 של הבוגאטי שירון סופר-ספורט 300+ (גם הוא עם 16 צילינדרים בתצורת W ו-4 מגדשי טורבו), וכולל מגדשי טורבו משופרים עם להבים גדולים יותר כדי להפיק יותר הספק מהמנוע. המנוע מפיק דחף של 2.8 ג'י וכדי להימנע מכוח עילוי שירים את המכונית הכנף האחורית מפיקה כוח הצמדה של כ- בכנף האחורית ועוד  בכנף הקדמית.

כדי לחסוך במשקל המכונית בנויה מחומרים קלים וחזקים: השלדה וכל חלקי הפלדה, כולל הברגים, הוחלפו בחלקים מטיטניום והמרכב בנוי כולו מסיבי פחמן. דבר זה אפשר לקצץ כמעט 800 ק"ג מהמשקל של הבוגאטי שירון ולהגיע למשקל נטו של .

## ביצועים
* מהירות מרבית 
* האצה מ-0 ל-100 קמ"ש ב-2.2 שניות
* האצה מ-0 ל-200 קמ"ש ב-4.4 שניות
* האצה מ-0 ל-300 קמ"ש ב-7.4 שניות
* האצה מ-0 ל-400 קמ"ש ב-12.1 שניות
* האצה מ-0 ל-500 קמ"ש ב-20.1 שניות
* האצה ובלימה 0–400–0 קמ"ש ב-24.62 שניות
* האצה ובלימה 0–500–0 קמ"ש ב-33.62 שניות

## ראו גם
* בוגאטי (בוגאטי ויירון, בוגאטי ויירון סופר-ספורט, בוגאטי שירון, בוגאטי דיוו, בוגאטי שירון סופר-ספורט 300+, בוגאטי טורביון)
* SSC טואטרה – המחזיקה בשיא המהירות למכונית כביש בייצור סדרתי: 
* קוניגסג אגירה (המחזיקה הקודמת בשיא המהירות למכונית כביש בייצור סדרתי: 451 קמ"ש)

## קישורים חיצוניים

* 
* 
* The Bugatti Bolide is a mind-blowing 1,824bhp track car, באתר Top Gear, אוקטובר 2020
* 
* 
* 

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:מכוניות על
קטגוריה:מכוניות מנוע מרכזי
קטגוריה:דגמי מכוניות שהושקו ב-2020
בוליד
קטגוריה:כלי רכב המיוצרים בצרפת
אדוארד קלי

ממוזער|איור המציג לכאורה את אדוארד קלי ואת ג'ון די בעת סיאנס.
**אדוארד קלי** (באנגלית: **Edward Kelley**; 1 באוגוסט 1555 - 1597/8) היה מיסטיקן ואלכימאי אנגלי בן המאה ה-16. הוא נודע בעיקר בשל שיתוף הפעולה המתמשך שלו עם המלומד ג'ון די ובזכות טענותיו ליכולת תקשור עם מלאכים. קלי עסק באלכימיה, תקשור, העלאה באוב ותחומים נוספים הקשורים לתורת הנסתר.

## ביוגרפיה

### שנים מוקדמות
קלי נולד ב-1 באוגוסט 1555 בווסטר שבאנגליה. היו לו אחות בשם אליזבת, שנולדה ב-1558, ואח נוסף.

### התקופה עם ג'ון די
ב-1582 נפגש קלי לראשונה עם ג'ון די, כשהציג את עצמו כבעל יכולת לתקשר עם מלאכים. די, שהתעניין בתחום זה, התרשם מיכולותיו של קלי. במשך שבע שנים (1582–1589) ערכו השניים סיאנסים וטקסים שונים בניסיון לתקשר עם ישויות שמימיות.

בתקופה זו נשא קלי לאישה את ג'יין קופר, אלמנה ואם לשני ילדים, שבתה הייתה המשוררת אליזבת ג'יין וסטון .

ב-1583 עזבו קלי ודי את אנגליה בעקבות היכרותם עם האלכימאי הפולני אולבראכט לאסקי . בפולין זכו לחסותו של הלורד ויליאם מרוזנברג , שתמך בניסיונותיהם האלכימיים. על פי יומנו של די, בדצמבר 1586 הצליח קלי לראשונה בניסיון טרנסמוטציה.

אירוע מכריע בשותפות התרחש ב-1587, כשקלי טען שהמלאכים הורו לו ולדי לחלוק את נשותיהם. ב-22 במאי אותה שנה התקיים טקס משותף בין הזוגות. תשעה חודשים לאחר מכן נולד בנו של די.

### בחצר הקיסר רודולף השני
ב-1590, לאחר שנפרד מדי, שכנע קלי את הקיסר רודולף השני ביכולתו לייצר זהב. בפברואר אותה שנה העניק לו הקיסר את תואר האבירות, אם כי יש הטוענים שקיבל את התואר כבר ב-1589.

### מאסר ומוות
במאי 1591 נאסר קלי, ככל הנראה כדי למנוע את בריחתו טרם השלמת ניסיונותיו האלכימיים. ב-1595 שוחרר זמנית בתנאי שימשיך בניסיונותיו לייצר זהב, אך נכלא שוב משנכשל במשימה.

נסיבות מותו של קלי שנויות במחלוקת: לפי גרסה אחת נהרג בניסיון בריחה כושל ממאסרו, ולפי גרסה אחרת התאבד באמצעות רעל. מותו אירע בשנת 1595.

## ראו גם

* ג'ון די

* אלכימיה

* תורת הנסתר

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלכימאים
קטגוריה:מיסטיקנים
קטגוריה:בריטים
קטגוריה:ילידי 1555
קטגוריה:נפטרים ב-1590
יחסי איטליה–סלובקיה

**יחסי איטליה–סלובקיה** הם יחסי החוץ בין הרפובליקה האיטלקית לרפובליקה הסלובקית.

## סקירה כללית
סלובקיה וחלקים מאיטליה היו במשך כמה מאות שנים חלק מממלכת הבסבורג, ולאחר מכן חלק מהאימפריה האוסטרית. במהלך מלחמת העולם השנייה היו שתי המדינות חלק ממדינות הציר, וכוחות משלוח של שתי המדינות לחמו בקרבות החזית המזרחית. שתי המדינות כוננו יחסים דיפלומטיים בשנת 1993 לאחר פירוקה של צ'כוסלובקיה לצ'כיה וסלובקיה.

כיום, שתי המדינות הן חברות מלאות באיחוד האירופי, בארגון האמנה הצפון-אטלנטית ובארגון לשיתוף פעולה ולפיתוח כלכלי.

## נציגויות דיפלומטיות
* איטליה מחזיקה בסלובקיה שגרירות בברטיסלבה.
* סלובקיה מחזיקה באיטליה שגרירות ברומא ו-5 קונסוליות בפירנצה, פורלי, מילאנו, טריאסטה וטורינו.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איטליה–צ'כיה

ממוזער|שגרירות איטליה בפראג
**יחסי איטליה–צ'כיה** הם יחסי החוץ בין הרפובליקה האיטלקית לרפובליקה הצ'כית.

## סקירה כללית
צ'כיה וחלקים מאיטליה היו במשך כמה מאות שנים חלק מממלכת הבסבורג, ולאחר מכן חלק מהאימפריה האוסטרית. במהלך מלחמת העולם הראשונה פעל הלגיון הצ'כוסלובקי באיטליה, שהוקם משבויים צ'כיים וסלובקים ולחם בקרבות החזית האיטלקית. בשנת 1924 הוקמה שגרירות איטליה בפראג, אשר היוותה את הנציגות האיטלקית בצ'כוסלובקיה, ומשנת 1993 את הנציגות האיטלקית בצ'כיה.

כיום, שתי המדינות הן חברות מלאות באיחוד האירופי, בארגון האמנה הצפון-אטלנטית ובארגון לשיתוף פעולה ולפיתוח כלכלי.

## נציגויות דיפלומטיות
* איטליה מחזיקה בצ'כיה שגרירות בפראג וקונסוליה בברנו.
* צ'כיה מחזיקה באיטליה שגרירות ברומא ו-9 קונסוליות באנקונה, קליארי, פירנצה, ג'נובה, מילאנו, נאפולי, פאלרמו, אודינה וונציה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
עמק הייל

**עמק הייל** (באנגלית: **Hale Valley**) הוא העמק הצפוני ביותר מבין שלושה עמקים חשופים מקרח, בהרי דרווין, בארץ אואטס, שבאנטארקטיקה. 

העמקים פונים לכיוון מזרח מרמת מידנייט. 

עמק הייל נמצא בסמוך מדרום לרכס קנט. 

גובהו של העמק 1,585 מטרים מעל פני הים.

## היסטוריה
### מקור השם

העמק נקרא על שמו של מייסון א. הייל (Mason E. Hale), חוקר חזזיות, במוזיאון הלאומי להיסטוריה של הטבע של מכון הסמית'סוניאן, בוושינגטון די. סי. בירת ארצות הברית.

מייסון חקר במשך שש עונות מחקר (עונות קיץ אנטארקטי) את העמקים היבשים מקמרדו החל משנת 1980.

## קישורים חיצוניים

* עמק הייל באתר הסקר הגאולוגי של ארצות הברית
* עמק הייל באתר הגאזט האנטארקטי של ממשלת אוסטרליה
* עמק הייל באתר הגאזט האנטארקטי המשווה SCAR של ממשלת אוסטרליה
* מפת אזור עמק הייל
* מחשבון מרחקים - המרחק מעמק הייל לאתרים סמוכים
* תחזית מזג אוויר עדכנית ארוכת טווח עבור עמק הייל

## הערות שוליים

הייל
גיא ורון

**גיא ורון** (נולד ב-28 במרץ 1988) הוא עיתונאי, איש רדיו וטלוויזיה ישראלי, המשמש ככתב חברת החדשות של ערוץ 12 באזור הצפון.

## ביוגרפיה
ורון החל את דרכו העיתונאית בעיתון "רצוי ומצוי" של רשת המקומונים "שוקן", ככתב אזורי בקריית טבעון, יקנעם ורמת ישי.

ב-2006 התגייס לגלי צה"ל ושירת ככתב השטחים של התחנה במשך 4 שנים. בהמשך, עד אמצע 2021, שימש כתב התחנה בצפונה של ישראל.

בשנת 2010 הצטרף לחברת החדשות של קשת 12 (אז של ערוץ 2) והחליף את מנחם הורוביץ ככתב בצפון. מלבד תפקידו ככתב אזורי בצפון, ורון מסקר את תחומי החקלאות ואיכות הסביבה. בדצמבר 2021 קיבל במסגרת ועידת ישראל לחקלאות את אות הלוחם בפשיעה החקלאית על סיקור התחום באופן עקבי ומתמשך.

לאורך השנים יצר ורון כמה סדרות של כתבות:
* "מאבדים את הצפון" אשר עסקה בהזנחה ובהגירה השלילית מאזור הצפון.
* "שקיעת החממה", שעסקה בקשיים של החקלאים והקריסה של החקלאות הישראלית.
* "טובעים בזבל", אשר עסקה בכישלון של המדינה בהתמודדות עם הפסולת והזיהום הסביבתי, עליה גם זכה בשנת 2020 באות "איש השנה" של האגודה הישראלית לאקולוגיה ומדעי הסביבה.

## קישורים חיצוניים

## הערות שוליים

קטגוריה:סגל חברת החדשות
קטגוריה:חיילי גלי צה"ל
קטגוריה:עיתונאים ישראלים
קטגוריה:כתבים ישראלים לענייני איכות הסביבה
קטגוריה:קריית טבעון: אישים
קטגוריה:ישראלים שנולדו ב-1988
עמק ולמן

**עמק ולמן** (באנגלית: **Wellman Valley**) הוא עמק שאינו מכוסה קרח, בהרי דרווין, בארץ אואטס, שבאנטארקטיקה.

העמק גובל ברמת מידנייט שממזרח לו, וברכס קנט שמצפון לו.

גובהו של העמק 1,467 מטרים מעל פני הים.
## היסטוריה
### גילוי העמק

העמק התגלה ונחקר על ידי משלחת החקר האנטארקטית של אוניברסיטת ויקטוריה (Victoria University of Wellington Antarctic Expedition) מוולינגטון שבניו זילנד שחקרה את אנטארקטיקה בעונת מחקר 1963–1962.

### מקור השם

העמק נקרא על שם ה. וו. ולמן (H.W. Wellman), גאולוג מאוניברסיטת ויקטוריה של ולינגטון, אשר השתתף בשלוש משלחות מחקר לאנטארקטיקה.

## קישורים חיצוניים

* עמק ולמן באתר הסקר הגאולוגי של ארצות הברית
* עמק ולמן באתר הגאזט האנטארקטי של ממשלת ניו זילנד
* עמק ולמן באתר הגאזט האנטארקטי של ממשלת אוסטרליה
* עמק ולמן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור עמק ולמן
* מפת אזור עמק ולמן
* מחשבון מרחקים - המרחק מעמק ולמן לאתרים סמוכים
* מזג אוויר נוכחי מעודכן בעמק ולמן
** תחזית מזג אוויר עדכנית ארוכת טווח עבור עמק ולמן

## הערות שוליים

ולמן
All the Things I Never Said

***All the Things I Never Said*** (בעברית: **כל הדברים שמעולם לא אמרתי**) הוא המיני-אלבום הראשון של הזמרת-יוצרת הקנדית טייט מקריי. המיני-אלבום יצא לאור ב-24 בינואר 2020 על ידי חברת התקליטים RCA רקורדס. מתוך המיני-אלבום יצאו שלושה סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2020
קטגוריה:אלבומי טייט מקריי
קטגוריה:מיני-אלבומים באנגלית
קטגוריה:מיני-אלבומי חברת RCA רקורדס
December Baby

**December Baby** (בעברית: **מותק [זה] דצמבר**) הוא אלבום האולפן החמישי של הזמרת-יוצרת האמריקאית ג'וג'ו. האלבום יצא לאור ב-30 באוקטובר 2020, על ידי חברת התקליטים וורנר מיוזיק גרופ.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חג המולד מ-2020
קטגוריה:אלבומי ג'וג'ו
קטגוריה:אלבומים באנגלית
קטגוריה:אלבומי חברת וורנר מיוזיק גרופ
עמנואל יוספי

250px|ממוזער|ביתם של שרה ועמנואל יוספי
**עמנואל יוספי** (**יוסלביץ**'; 1887 – 31 במרץ 1980) היה מהנדס כימי, ממייסדי רמת גן. שימש כגזבר המועצה המקומית, שופט ונשיא בית הדין לשכר דירה ברמת גן.

## ביוגרפיה
יוספי נולד בשנת תרל"ח-1887 ברוסטוב שעל הנהר דון, בדרום-מערב רוסיה, לאביו אהרון יוסלביץ', יצרן בירה ויינות, ולאמו חוה לבית ברנוב. משפחתו שבאה לרוסטוב מרוסיה הלבנה ניהלה אורח חיים דתי, ובביתה היה ארון קודש וספר תורה. בכל השבתות והחגים היו מתאספים מתפללים בבית משפחת יוסלביץ'.

ברוסטוב הוא היה חבר פועלי ציון. בשנת 1905 הצטרף כחבר פעיל בהגנה העצמית היהודית בתקופת המהפכה והפרעות.

לאחר סיום לימודיו כמהנדס כימיה בגרמניה, ניהל בית‐חרושת ללבני שאמליט בפלך יקטרינוסלב ובשלהי 1919 הפליג ארצה עם אחיו. הוא עבד כחצי שנה בסלילת דרכים בסביבות סרפנד, וכשנתיים בפרדס גולדברג ברמת גן.

בשנת 1922 שכר לו דירה באחד מראשוני הצריפים ברמת גן (אז "עיר גנים", יישוב שמנה כ-20 צריפים, לפני שנבנו בו בתים כלשהם) והשתקע במקום.

ב-1925 נשא לאישה את שרה בת נחום שמשוני. בעומק החלקה בה השתקע, על הגבעה, הקים את בית המשפחה הראשון – בית הראשונים שנמצא היום ברחוב יוספי 9א, בניין בסגנון האקלקטי בהתאם לרוח התקופה, בן קומה אחת ועם גג רעפים.

ב-1928 יסד במקום את בית-החרושת הראשון לרעפים ולמרצפות ולמוצרי מלט וניהל אותו עד שפרש בשנת 1953.
ממוזער|מכתב מינויו של עמנואל יוסלביץ' לתפקיד גזבר המועצה המקומית רמת גן, יוני 1932.
בשנת 1928 נבחר לוועד היישוב "עיר גנים", ברשימת הציונים הכלליים שבראשה עמד אברהם קריניצי, לימים ראש העיר הראשון של רמת גן. הוא נשא בעול החזקת שרותי הציבור תוך מצב כספי קשה מאוד של משלמי המיסים וקופת הוועד, ובו בזמן גם בעול המאמץ המיוחד לנטוע עצים על הגבעות, כפי שמחייב שמו של המקום.

בשנת 1932 נבחר למועצה המקומית הראשונה ונתמנה בה לגזבר (במשרת-כבוד ללא משכורת), בסמכות "דיקטטורית", שאין להוציא כספים בלי חתימתו, וכן היה מנהל הוועדה הטכנית, מנהל המשק ומפעל המים.

## משפחתו
לעמנואל ושרה יוספי נולדו שלושה ילדים: מרים, חוה ויאיר.

## הנצחתו
ב-1981, שנה לאחר פטירתו של יוספי, החליטה ועדת השמות של עיריית רמת-גן לקרוא על שמו את הרחוב (אז "סמטה") שבו בנה את ביתו הראשון ביישוב.

## ראו גם
* היסטוריה של רמת גן

## לקריאה נוספת
* ישראל אלדד ויוסף פפר, **ספר ראשוני רמת-גן**, הוצאת עירית רמת-גן, תשכ"ה 1965

## קישורים חיצוניים

* עמנואל יוסלביץ' – מייסדי העיר רמת-גן, באתר בית קריניצי
* 

## הערות שוליים

קטגוריה:מהנדסי כימיה ישראלים
קטגוריה:רמת גן: אישים
קטגוריה:אישים הקבורים בבית העלמין הדרום
קטגוריה:ישראלים שנולדו ב-1887
קטגוריה:ישראלים שנפטרו ב-1980
אליפות אירופה בשחייה 1966

**[[אליפות אירופה בשחייה|אליפות אירופה האחת-עשרה בשחייה]]** נערכה באוטרכט, הולנד, מ-20 עד 27 באוגוסט 1966.

## שחיינים מצטיינים
* אדה קוק () זכתה ב-3 מדליות זהב, 2 זהב ו-1 כסף.
* פרנק ויגנד () זכה ב-5 מדליות, 3 זהב ו-2 כסף.
* סמיון בליץ-גיימן () זכה ב-3 מדליות, 2 זהב ו-1 כסף.

## שיא עולם
* ב-22 באוגוסט 1966 קבעה גלינה פרוזומנשיקובה () במשחה ל-200 מטר חזה שיא עולם חדש של 2:40.8 דקות.

## טבלת המדליות כללי

## כדורמים

## קפיצה למים
### נשים

### גברים

## שחייה
### נשים

### גברים

## קישורים חיצוניים

* כל המנצחות באליפות אירופה בשחייה, באתר *gbrathletics* 
* כל המנצחים באליפות אירופה בשחייה, באתר *gbrathletics* 

1966
קטגוריה:1966 בספורט
קטגוריה:תחרויות ספורט בהולנד
קטגוריה:אוטרכט: ספורט
טיינשאנוזאורוס

**טיינשאנוזאורוס** (שם מדעי: *Tienshanosaurus*; מילולית: "לטאת טיין שאן") הוא סוג של דינוזאור זאורופוד ארוך צוואר ממשפחת הממנצ'יזאוריים, אשר חי במשך היורה העליון. הממצאים של הדינוזאור התגלו ב-1928 במחוז שינג'יאנג בסין. הממצאים כללו מעל 30 בוגרים ועוד שלושה צעירים ואף כמה ביצים מאובנות, אלה נשלחו למכון הפלאונטולוגי "Institute of Vertebrate Paleontology and Paleoanthropology" שבבייג'ינג ושם הסוג הוגדר בידי החוקר יאנג ג'ונגג'יין  ב-1937. סוג זה הכיל מין בודד - *Tienshanosaurus chitiaensis*.

דינוזאור זה היה גדול מאוד ונחשף ממנו מרבית השלד למעט רוב הגולגולת והלסתות התחתונות. הוא הוערך בלמעלה מ-12 מטרים, חלק גדול מהאורך מילא הצוואר הארוך גם ביחס לזאורופוד. הדינוזאור היה קרובו של הממנצ'יזאורוס והתגלה באותו אזור. ככל הנראה הוא ניזון בצורה דומה מעלים מחטניים ומציקסיים ששגשגו בסוף היורה.

ישנם חוקרים כמו ראלף מולנר (Ralph Molnar) שראו בו סוג קרוב יותר לאאולופוס או לקמרזאוריים, אך אין לדבר ראיות משכנעות.

## קישורים חיצוניים

קטגוריה:ממנצ'יזאוריים
קטגוריה:דינוזאורים שחיו ביורה עליון באסיה
קטגוריה:מאובני טקסונים שתוארו ב-1937
Happy Nation (שיר)

"**Happy Nation**" (בעברית: "**אֻמָּה שמחה**") הוא סינגל שהוקלט על ידי הלהקה השוודית אייס אוף בייס, מתוך אלבום הבכורה שלה בעל אותו השם, *[[Happy Nation]]*. השיר יצא לאור בשנת 1992, על ידי חברת התקליטים אדל-מגה רקורדס, כסינגל השלישי מתוך האלבום.

השיר הגיע למקום הראשון במצעד שבישראל ולמקום הראשון במצעד שבצרפת.

## רקע וכתיבה
השיר נכתב והופק על ידי ג'ונאס ברגרן ואולף אקברג. "Happy Nation" הוא שיר דאנס-פופ, המכיל בתוכו גם סגנונות כמו יורופופ ורגאיי פיוז'ן. חברי אייס אוף בייס תיארו את השיר כשיר "אנטי-פשיסטי והמנון לחיים". הבית הראשון של השיר נכתב בשפה הלטינית, בעוד שאר הבתים נכתבו בשפה האנגלית.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.

## וידאו קליפ
את הקליפ של "Happy Nation" ביים מאט ברודלי, שביים גם את הקליפ של "All That She Wants". הקליפ צולם בגטבורג, שוודיה בינואר 1993. הקליפ מתחיל כאשר ניתן לראות נר דולק שהלהבה שלו זזה מצד לצד. בהמשך, ניתן לראות שלל סמלים ואירועים בעלי משמעות כמו: סמלי השלום, כתב חרטומים, גאוטמה הבודהה, צליבת ישו וסורת אל-פאתחה.

נכון לאוקטובר 2020, מונה הצפיות של הקליפ עומד על למעלה מ-55 מיליון צפיות.

## טענות לאנטישמיות
כאשר "Happy Nation" יצא, נטען שהוא נפתח בשירה בלטינית, אך לפי מספר תיאוריות נאמר שהמילים כתובות בעברית כדי שיהודים בלבד יבינו זאת. בכתבה שפורסמה במאקו מספר עשורים לאחר מכן, נכתבו המילים בצורה: "על כנפי הנשר/ בעזרת האל/ הייתי כאן לפני כולם/ בינתיים אני/ אהרוג אתכם/ הייתי כאן לפני כולם". בהמשך לכך, נאמר שייתכן ולפי אותן התיאוריות רצתה הלהקה בהשמדה נוספת של היהודים. עם זאת, הדובר של הלהקה פרסם התנערות מכל קשר אפשרי לאנטישמיות ונאציזם. זאת, לצד ציון העובדה שאולף אקברג היה מעורב בנעוריו בפעילות נאו-נאצית; דבר אשר עורר סערה מספר פעמים במרוצת השנים.

גם בשנת 2013 החלו לתקוף את אקברג על עברו ונטען שעברו הנאצי "הוצנע". בכתבה שפורסמה בוואלה! NEWS צוין שבמהלך הסרט התיעודי "הסיפור שלנו", הצהיר אקברג: "אמרתי לכולם שאני ממש מתחרט על מה שעשיתי. סגרתי את הפרק הזה בחיי". הוא המשיך והוסיף, "אני אפילו לא רוצה לדבר על זה, הזמן הזה לא קיים יותר מבחינתי. סגרתי את הדלת על זה וזרקתי את הספר הזה עוד בשנת 1987. חוויתי מזה ולמדתי מזה. אבל החיים ההם הם לא שלי, הם של מישהו אחר".

## מיקומי שיא

## נתוני מכירות

## אזכור במדיות אחרות
### טלוויזיה
נעשה שימוש בסינגל "Happy Nation" בפרק החמישי של סדרת האנימציה "אקס-מן 97" שמתרחש באומה הריבונית ג'נושה ומשמש כהקדמה לרצח עם. מעריצים רבים השוו את השימוש בשיר לפרק "The Rains of Castamere", הפרק התשיעי בעונה שלישית של "משחקי הכס", כאשר בפרק זה השיר "גשמי קאסטאמיר" מתנגן ברגע שקדם ל הידועה לשמצה - בכך העניק לשיר משמעות אחרת למעריצי האקס-מן.

## קישורים חיצוניים

## הערות שוליים

קטגוריה:שירי 1992
קטגוריה:סינגלים מ-1993
קטגוריה:שירי אייס אוף בייס
קטגוריה:שירים באנגלית
קטגוריה:שירי יורודאנס
קטגוריה:מוזיקה אנטי-פשיסטית
קטגוריה:מחלוקות במוזיקה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הסינגלים של SNEP
כריתת בלוטת התריס

שמאל|250px|ממוזער|ניתוח בבלוטת התריס
**כריתת בלוטת התריס** (באנגלית: **Thyroidectomy**) הוא הליך כירוגי הכולל את הסרתה של בלוטת התריס. כריתת בלוטת התריס נעשית לרוב על ידי כירורגיים כלליים, רופאי אף אוזן גרון או רופאים אנדוקרינולוגים כאשר מטופל סובל מסרטן בלוטת התריס, היפרתירואידיזם, זפקת או מחלת גרייבס. אינדיקציות אחרות לניתוח כוללות סיבות קוסמטיות (בלוטת התריס מוגדלת מאוד), או חסימה סימפטומטית (הגורמת לקשיי בליעה או נשימה). כריתת בלוטת התריס היא הליך כירורגי נפוץ שיש בו כמה סיבוכים פוטנציאליים או השלכות הכוללים שינוי זמני או קבוע בקול, סידן נמוך באופן זמני או לצמיתות, צורך בהחלפת הורמון בלוטת התריס לכל אורך החיים, דימום, זיהום ואפשרות קלושה לחסימת דרכי הנשימה עקב שיתוק דו צדדי של מיתרי הקול. לרוב הניתוח אורך כשעה עד שעתיים, ובמהלך הניתוח הכירורג מבצע חתך קטן במרכז הצוואר ומסיר את החלק הרצוי מהבלוטה, בהתאם להתווית הניתוח. אם הניתוח מבוצע עקב גידול בבלוטה, המנתח יבחן וישקול להסיר את בלוטות הלימפה שבאזור.

בלוטת התריס מייצרת מספר הורמונים, כגון תירוקסין (T4), תריודוטירונין (T3) וקלציטונין. לאחר הסרת בלוטת התריס, על המטופלים בדרך כלל ליטול אלטרוקסין, כתחליף סינתטי להורמונים אלו - כדי למנוע תת-פעילות של בלוטת התריס. סיבוכים נוספים של כריתת בלוטת התריס כוללים הסרה לא מלאה של בלוטת התריס, הסרת החלק המקשר בין שתי חלקי הבלוטה, דימומים וזיהומים, בעיקר בשימוש בסטרואידים טרם הניתוח. באופן מסורתי, כריתת בלוטת התריס נעשתה על ידי חתך בצוואר שמשאיר צלקת קבועה. לאחרונה, גישה של ניתוח זעיר פולשני הפכה לפופולרית באזורים מסוימים בעולם, בה מבוצע חתך דרך בית השחי. בנוסף, קיימת גם שיטה של ניתוח דרך חלל הפה.

## קישורים חיצוניים

* כריתת בלוטת התריס, באתר איכילוב
* כריתת בלוטת התריס, באתר Medico

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:כריתת איבר
קטגוריה:כירורגיה אונקולוגית
קטגוריה:הפרעות של בלוטת התריס
טאנגואיוזאורוס

**טאנגוויוזאורוס** (שם מדעי: *Tangvayosaurus*; מילולית: "לטאת טאנג ווי") הוא סוג של דינוזאור זאורופוד ממשפחת האיהלופיים שבקבוצה סומפוספונדילי, שחי במשך הקרטיקון התחתון לפני 126.3 מיליון שנה מזמננו באסיה. חלק מהחוקרים רואים בסוג זה טקסון מוטל בספק השייך לסוג פוויאנגוזאורוס  מאותה משפחה, כאשר שני אלה הם הזאורופודים היחידים הידועים שהתגלו בלאוס.

הדינוזאור תואר ב-1999 בידי החוקר רונאן אליין  שנתן לו את שמו על היישוב הקרוב לאזור בו התגלה לראשונה. המאובנים של הדינוזאור התגלו בתצורת גרס סופריאורס  שבסאוואנקט, לאוס לצד פאונת דינוזאורים כמו הטיטאנוזאורוס, האיכתיובנטור וההדרוזאור מנדכורוזאורוס (*Mandschurosaurus*). ידועים רק שניים או שלושה פרטים שהתגלו מהסוג הקרוב לאאולופוס, אף שהוא מזכיר גם את הטיטאנוזאורוס. הוא הגיע לאורך ממוצע של 15 מטרים בקירוב ומשקל של 15 טונות בקירוב. הוא היה בעל צוואר בינוני שאיתו ליחך עלים מהצמרות.

## קישורים חיצוניים

קטגוריה:איהלופיים
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-1999
טוכיזאורוס

**טוכיזאורוס** (שם מדעי: *Tochisaurus*; פירוש השם ממונגולית: "לטאת יען") הוא סוג של דינוזאור ממשפחת הטרודוניים אשר חי בתור הקרטיקון של מונגוליה לפני 69 מיליון שנה מזמננו. סוג זה הכיל מין אחד - *Tochisaurus nemegtensis*.

## מחקר
הדינוזאור התגלה בידי משלחת מונגולית-סובייטית למדבר גובי מ-1948 אשר מצאה שרידי תרופוד קטן בשטח אומנוגובי שבמונגוליה. הממצא הוכר ב-1987 בידי החוקר סרגיי קורזנוב , אך החוקרת הפולנית-מונגולית הלצ'קה אוסמולסקה  הניחה שסוג זה בטל והוא קרוב מאוד לסוג בורוגווייה שהתגלה באותו אזור. ב-1991 היא ראתה שסוג זה חדש למדע והיא לצד קורזנוב ושניהם הגדירו את הסוג החדש, כשמשמעות שמו הוא: "לטאת יען" במונגולית, זאת מאחר שכף הרגל הייתה בעלת שתי אצבעות חזקות שהותאמו לריצה מהירה.

דינוזאור זה היה קרוב לטרודון והגיע לאורך 283 סנטימטרים ולמשקל של 40 קילוגרם, דבר ההופך אותו לאחד מגדולי הטרודוניים. בדומה לקרוביו היה מכוסה בנוצות, אך לא היה יכול לעופף. עם זאת הוא היה זריז ביותר, דבר שעזר לו להימלט מטורפים גדולים כמו הטרבוזאורוס. ככל הנראה היה אוכל כל כמו הטרודון או שאולי צד בחבורות קטנות.

## קישורים חיצוניים

קטגוריה:טרודוניים
קטגוריה:דינוזאורים שחיו בקרטיקון עליון באסיה
דינמו קייב (כדורגל נשים)

ממוזער|טקסט=הלוגו של מועדון כדורגל הנשים לשעבר פ.צ. דינמו קייב|הלוגו של מועדון כדורגל הנשים לשעבר פ.צ. דינמו קייב
**דינמו קייב** היה מועדון כדורגל נשים סובייטי-אוקראיני מהעיר קייב. המועדון שהוקם בשנת 1989 פורק בשנת 1994 לאחר שדינמו קייב נרכשה על ידי גריגורי סורקיס.

## היסטוריה
הקבוצה נוסדה בשנת 1989 כחלק ממועדון דינמו קייב והיא התמודדה בליגה העליונה של ברית המועצות בשנת 1990. המועדון סיים במקום השני בשלב הבתים של הטורניר והעפיל לפלייאוף הליגה במאבק על המקום השלישי. בעונת 1991 המועדון סיים במקום התשיעי.

לאחר פירוק ברית המועצות, בשנת 1992 המועדון התמודד בתחרויות באוקראינה. בשנת 1992 זכתה דינמו באליפות אוקראינה הראשונה. בשנת 1993 המועדון זכה במקום הרביעי בלבד, אך פורק עונה לאחר מכן.

## תארים
* **הליגה האוקראינית**
** **זכייה (1):** 1992
** **סגנות (1):** 1993
* **גביע אוקראינה**
** **זכייה (1):** 1992
** **סגנות (1):** 1993

## הערות שוליים

קטגוריה:קבוצות כדורגל שהוקמו ב-1989
קטגוריה:דינמו קייב
קטגוריה:קייב: מועדוני כדורגל
יחסי איטליה–הפיליפינים

[ממוזער|ראש ממשלת איטליה [רומנו פרודי נפגש עם נשיאת הפיליפינים גלוריה מקפגל ארויו ברומא, 2006]]
**יחסי איטליה–הפיליפינים** הם יחסי החוץ בין איטליה לבין הפיליפינים. היחסים הדו צדדיים בין איטליה לפיליפינים כוננו ב-9 ביולי 1947.

## סקירה כללית
מהפכת כוח העם בשנת 1986 בפיליפינים סימנה את תחילתה של הרחבת היחסים הדו-צדדיים בין שתי המדינות. איטליה הייתה המדינה הראשונה שהכירה בנשיאות קורסון אקינו בפיליפינים. איטליה והפיליפינים חתמו על כמה הסכמים, ביניהם שיתוף פעולה מדעי וטכני, שירותי אוויר, מיסוי, השקעות, שיתוף פעולה בפיתוח, תרבות, ביטחון סוציאלי, ארגונים קטנים ובינוניים, תחבורה ותקשורת והגנה. הפיליפינים קיבלו בברכה משלחת עסקית איטלקית גדולה של התאחדות התעשיות האיטלקיות, האיגוד הגדול ביותר של חברות ייצור ושירותים באיטליה. למשלחת היו תוכניות מגזריות מקבילות בנושא מסחר, תשתיות ואנרגיה. כמו כן נקבעו פגישות עסקיות בין חברות איטלקיות ופיליפיניות. בדצמבר 2015 נחתם הסכם תחבורה אווירית דו-צדדי בין שתי המדינות במהלך ביקורו של נשיא הפיליפינים בניגנו אקינו השלישי ברומא, כדי לאפשר הרחבת קשרי הסחר והתיירות.

## פיליפינים באיטליה
הפיליפינים מהווים את קהילת המהגרים הרביעית בגודלה באיטליה, אחרי הקהילות הרומניות, האלבניות והצפון-אפריקאיות. איטליה היא גם יעד ההגירה האירופי הגדול ביותר עבור הפיליפינים. הבירה האיטלקית רומא היא ביתה של הקהילה הפיליפינית הגדולה ביותר. כ-108,000 פיליפינים מתגוררים באיטליה באופן חוקי כעובדים זמניים או תושבי קבע, וההערכות על מספר הפיליפינים הבלתי חוקיים משתנות מאוד בין 20,000 ל-80,000. בשנת 2008, ISTAT (Istituto Nazionale di Statistica), משרד הסטטיסטיקה באיטליה, דיווח כי 113,686 פיליפינים מתועדים כחיים באיטליה ואילו המספר עמד על 105,675 בשנת 2007. 63% מהאיטלקים הפיליפינים הם נשים והם עובדים בעיקר בתחום הסעד. מחלקת העבודה והתעסוקה הפיליפינית (DOLE) אומרת כי איטליה מאפשרת 5,000 עובדים לא-עונתיים/קבועים, לעומת 3,000 בשנת 2007. ה-DOLE אמר כי השינוי הוא "סימן הערכה לשיתוף הפעולה הדו-צדדי הטוב עם הפיליפינים בנושאי נדידה." באיטליה ישנם כ-60 ארגונים פיליפינים, שרובם מבוססים על כנסיות, אם כי ישנם גם מספר קבוצות תרבותיות ואזרחיות. אחת מקבוצות כאלה היא מועצת הנשים הפיליפינית במטרה ללמד מהגרות פיליפיניות על זכויותיהן. בשנת 2007, איטליה העניקה לפיליפינים עם רישיון נהיגה פיליפיני רישיון נהיגה איטלקי בחינם.

## איטלקים בפיליפינים
מאז הקולוניזציה הספרדית מספר איטלקים נדדו לפיליפינים, בעיקר כמיסיונרים והיו גם כמה איטלקים שהתיישבו בפיליפינים. על פי מפקד האוכלוסין ב-2010, חיים בפיליפינים כ-1,459 איטלקים.

## נציגויות דיפלומטיות
* איטליה מחזיקה בפיליפינים שגרירות במנילה.
* הפיליפינים מחזיקה באיטליה שגרירות ברומא וקונסוליות בקליארי, פירנצה, מילאנו, נאפולי, פאלרמו, רג'ו קלבריה, טורינו וונציה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רמת קומיוניקיישן

**רמת קומיוניקיישן** (באנגלית: **Communication Heights**) היא רמה של הרים שאינם מכוסים קרח, בהרי דרווין, בארץ אואטס, שבאנטארקטיקה.

ההרים מצויים דרומית לרמת מידנייט; בין עמק קוננט ועמק גרנט.

שיא גובהם של ההרים 1,800 מטרים מעל פני הים.

הגובע הממוצע של ההרים הוא 1,590 מטרים מעל פני הים.

## היסטוריה
### מקור השם

השמות שניתנו אתרים באזור הרמה, קשורים לאישים שעסקו בתקשורת באנטארקטיקה (לדוגמה - עמק קוננט).

בהתאם לכך ניתן שמה של הרמה - קומיוניקיישן - משמעה באנגלית "תקשורת".

## קישורים חיצוניים
* רמת קומיוניקיישן באתר הסקר הגאולוגי של ארצות הברית
* רמת קומיוניקיישן באתר הגאזט האנטארקטי של ממשלת אוסטרליה
* רמת קומיוניקיישן באתר הגאזט האנטארקטי המשווה SCAR של ממשלת אוסטרליה
* מפת אזור רמת קומיוניקיישן
* תצלום לוויין של אזור רמת קומיוניקיישן
* תרשים הנוף הנשקף מרמת קומיוניקיישן באתר peakvisor
* מפה טופוגרפית תלת־ממדית של רמת קומיוניקיישן
* מחשבון מרחקים - המרחק מרמת קומיוניקיישן לאתרים סמוכים

## הערות שוליים

קומיוניקיישן
Your Family or Mine

**Your Family or Mine** (בתרגום חופשי: **[אצל] המשפחה שלך או שלי[?]**), היא סדרה אמריקאית מסוגת סיטקום, המבוססת על קומדיית המצבים הטלוויזיונית הישראלית, "סברי מרנן". הסדרה עוסקת בזוג צעיר נשוי, אוליבר (קייל הווארד) וקלי (קאט פוסטר), ובמעברים לסירוגין בין שתי המשפחות שלהם. הסדרה הוכרזה על-ידי רשת TBS האמריקנית במהלך שנת 2014, וכן דווח כי הוזמנו לה עשרה פרקים. היא שודרה לראשונה ב-7 באפריל 2015. ב-23 באוקטובר 2015, TBS ביטלה את הסדרה בצורה שקטה, לאחר עונה אחת.

## צוות השחקנים
* קייל הווארד בתפקיד אוליבר ווסטון
* קאט פוסטר בתפקיד קלי ווסטון
* ריצ'רד דרייפוס בתפקיד לואיס ווסטון, אביו של אוליבר
* ג'ובת' וויליאמס בתפקיד ריקי ווסטון, אימו של אוליבר
* אד בגלי הבן בתפקיד גיל דורנין, אביה של קלי
* סינתיה סטיבנסון בתפקיד יאן דורנין, אימה של קלי
* דני קומדן בתפקיד ג'ייסון ווסטון, אחיו הבכור של אוליבר
* אנג'לה קינסי בתפקיד קלייר ווסטון, אשתו של ג'ייסון
* אנדרו ליס בתפקיד בלייק ווסטון, אחיו הצעיר של אוליבר
* סטפני האנט בתפקיד דני דורנין, אחותה הצעירה ביותר של קלי
* קולט וולף בתפקיד שוני דורנין, אחותה הצעירה של קלי
* ג'ארד בריז בתפקיד דאגי דורנין, הבן של שוני
* גבריאל בייטמן בתפקיד ג''ייסון ג'וניור

## פרקים
TBS הודיעה שהעונה הראשונה תכלול עשרה פרקים; היא שודרה לראשונה ב-7 באפריל 2015.

## קישורים חיצוניים

## הערות שוליים

קטגוריה:תוכניות וסדרות טלוויזיה אמריקאיות מבוססות על פורמט ישראלי
קטגוריה:קומדיות מצבים אמריקאיות
קטגוריה:סדרות טלוויזיה על משפחות
קטגוריה:סדרות טלוויזיה אמריקאיות שעלו לשידור בשנת 2015
מורוס (דינוזאור)

**מורוס** (שם מדעי: ***Moros***) הוא סוג של דינוזאור תרופוד הקרוב לטירנוזאוריים שחי באמריקה הצפונית במשך הקרטיקון העליון של הקנומן, לפני 96.4 מיליון שנה מזמננו. מאובניו נתגלו בתצורת הר סידר  ביוטה, באזור בו חפרו פלאונטולוגים במשך עשר שנים, עד שב-2013 מצאה הפלאונטולוגית לינדזי זאנו (Lindsay Zanno) שרידי זרועות מבצבצות מהערימה. לאחר בדיקה מדוקדקת התברר שמדובר בסוג חדש למדע השייך לטירנוזאורים, הנחשב לאחד מהטירנוזאורים העתיקים ביותר שאובחנו באמריקה הצפונית. שרידיו כללו חוליות, עצמות שוק, צלעות, מספר עצמות גפיים וכמה שיניים. ייתכן שהפרט שהתגלה היה צעיר, בגיל שש או שבע שנים, וטרם הגיע לגודל המלא.

הדינוזאור קיבל את שמו ב-2019 מידי זאנו, על בסיס המורוס של המיתולוגיה היוונית שפירושו: "תחילת אובדן מתקרב", זאת מאחר שהוא מראשי הטורפים הקטלניים של אמריקה הצפונית שתועדו. בסוג נכלל רק המין *Moros intrepidus*, שפירושו "אמיץ".

הדינוזאור לא דמה במראהו לטירנוזאורוס ולקרוביו, ודמה יותר במבנה הגפיים לאורניתומימיים המהירים. הוא היה בעל גוף קטן ודק יחסית והגיע לאורך 1.2 מטרים ולמשקל 78 קילוגרם. מבנה שיניו מעידים שהיה טורף מובהק או לפחות אוכל נבלות.

המבנה של הדינוזאור הזכיר דמויי-טירנוזאורים מאסיה, כגון הטימורלנגיה (*Timurlengia*) והשיאונגואנלונג (*Xiongguanlong*) ומשערים שהיגר דרך מעבר יבשתי והחל לייצר את שושלת הטורפים הענקיים של אמריקה הצפונית.

## בתרבות
*המורוס נראה בפרולוג עולם היורה: עולם חדש בתור תרופוד זריז המנקה לסת של גיגאנוטוזאורוס. בסרט עולם היורה: עולם חדש הוא נראה במעבדה בציד גרבילים ובסוף ניזון לצד ברווזים מכפות ילדים.

## קישורים חיצוניים

מרכז|ממוזער|400x400 פיקסלים|שחזור אפשרי
קטגוריה:בעלי חיים שתוארו ב-2019
קטגוריה:טקסונים שתוארו בידי לינדזי זאנו
קטגוריה:טירנוזאורים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2019
יחסי איטליה–מלזיה

**יחסי איטליה-מלזיה** הם יחסי החוץ בין איטליה ומלזיה.

## יחסים כלכליים
איטליה היא השותפה החמישית בגודלה של מלזיה באיחוד האירופי. כיום איטליה מעוניינת להשקיע במלזיה ומאז מרץ 2009 הושקעו במדינה כ-871.9 מיליון רינגיט מלזי . מספר הסכמים נחתמו על ידי שני הצדדים כדי ליצור קשרים הדוקים יותר ביניהם. בארבעת החודשים הראשונים של שנת 2009, סך המסחר בין שתי המדינות הסתכם ב-2.033 מיליארד רינגיט מלזי, כאשר היצוא המלזי לאיטליה הסתכם ב-875.3 מיליון רינגיט מלזי והיבוא מאיטליה הסתכם ב-1.158 מיליארד רינגיט מלזי. כמה חברות מלזיות גדולות הפועלות באיטליה כוללות את תאגיד הנפט והגז הלאומי, Petronas.

## נציגויות דיפלומטיות
* איטליה מחזיקה במלזיה שגרירות בקואלה לומפור.
* מלזיה מחזיקה באיטליה שגרירות ברומא.

## הערות שוליים

קטגוריה:ערכים ללא קטגוריות פיזיות - יחסי חוץ